CONVOCATÒRIA DE MOBILITAT PER A FORMACIÓ DEL PERSONAL TÈCNIC, DE GESTIÓ I D'ADMINISTRACIÓ I SERVEIS, DURANT EL CURS ACADÈMIC 2023-24 (PROGRAMA ERASMUS+) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/41957)
  + [Valencià](/va/acuerdo/41095)






Selector de idioma

Leer

* [Español](/es/acuerdo/41774)
* [Valencià](/va/acuerdo/41140)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE MOBILITAT PER A FORMACIÓ DEL PERSONAL TÈCNIC, DE GESTIÓ I D'ADMINISTRACIÓ I SERVEIS, DURANT EL CURS ACADÈMIC 2023-24 (PROGRAMA ERASMUS+)[Butlletí Oficial Universitat d'Alacant](/ca/Publicacion)
=================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE MOBILITAT PER A FORMACIÓ DEL PERSONAL TÈCNIC, DE GESTIÓ I D'ADMINISTRACIÓ I SERVEIS, DURANT EL CURS ACADÈMIC 2023-24 (PROGRAMA ERASMUS+)

Data d'aprovació
:   26/07/2023

Data de publicació
:   27/07/2023

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/41247)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/41201)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/41644)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE MOBILITAT PER A FORMACIÓ DEL PERSONAL TÈCNIC, DE GESTIÓ I D'ADMINISTRACIÓ I SERVEIS, DURANT EL CURS ACADÈMIC 2023-24 (PROGRAMA ERASMUS+)&url=https://www.boua.ua.es/va/acuerdo/41711)

**Títol:** CONVOCATÒRIA DE MOBILITAT PER A FORMACIÓ DEL PERSONAL TÈCNIC, DE GESTIÓ I D'ADMINISTRACIÓ I SERVEIS, DURANT EL CURS ACADÈMIC 2023-24 (PROGRAMA ERASMUS+)

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 26 de juliol de 2023

CONVOCATÒRIA DE MOBILITAT PER A FORMACIÓ DEL PERSONAL TÈCNIC, DE GESTIÓ I D'ADMINISTRACIÓ I SERVEIS, DURANT EL CURS ACADÈMIC 2023-24 (PROGRAMA ERASMUS+)

1      Objecte de la convocatòria i procediment de concessió

El programa Erasmus+ de la Unió Europea té com a objectiu atendre les necessitats d'ensenyament i aprenentatge de totes les persones que participen en educació superior formal, així com de les institucions que imparteixen aquest tipus de formació. Per a establir l'Espai Comú d'Educació Superior Europeu, la promoció de la mobilitat d'estudiants, de professorat i de personal  tècnic, de gestió i d'administració i serveis es configura com un dels punts principals.

El Programa Erasmus+ de la Comissió Europea ofereix a la Universitat d'Alacant / Universidad de Alicante (d'ara endavant UA) l'oportunitat d'enviar membres del seu personal a l'estranger per a exercir una activitat de formació als centres participants. Les activitats del personal enviat a l'estranger permeten el desenvolupament professional en forma d'accions de formació i aprenentatge per observació i intercanvi de bones pràctiques en un centre participant. Aquestes activitats s'han d'acordar per endavant entre l'organització d'origen de l'interessat i l'organització de destinació sobre la base del projecte específic entre la UA i els centres participants.

L'objecte d'aquesta convocatòria és la concessió, en règim de concurrència competitiva, d'ajudes per a fomentar la mobilitat amb finalitats de formació del personal tècnic, de gestió i d'administració i serveis en el marc del Programa Erasmus+. La mobilitat consistirà en la realització d'una breu estada formativa en una institució d'educació superior amb la qual es manté acord bilateral Erasmus durant el curs acadèmic 2023-24 o es desenvolupa qualsevol tipus de projecte, amb la finalitat de formació de la unitat homòloga, aprenentatge per observació i intercanvi de bones pràctiques, d'acord amb els objectius següents:

1.1   Afavorir l'aprenentatge al llarg de la vida laboral del personal tècnic, de gestió i d'administració i serveis.

1.2   Fomentar la internacionalització de tots els col·lectius de la comunitat universitària.

1.3   Facilitar l'aprenentatge de bones pràctiques i l'observació de formes de treball i entorns laborals de les institucions sòcies.

1.4   Formar la institució sòcia, si escau, en les tasques d'internacionalització dins del component de cooperació del Programa Propi d'Internacionalització.

1.5   Reforçar les relacions amb les universitats sòcies.

Les activitats de formació i els seus possibles beneficis per a la persona participant, la seua unitat i la relació de la UA amb l'altra institució s'hauran de reflectir en un acord de mobilitat per a formació (mobility agreement) acordat prèviament entre la persona participant i les dues institucions.

D'altra banda, en una relació d'intercanvi recíproc, la UA té la possibilitat de rebre el personal d'administració i serveis de la institució amfitriona per a formació en la UA amb el propòsit de compartir mètodes de treball.

Els objectius generals són:

- Ampliar les possibilitats de desenvolupament personal i professional del personal tècnic, de gestió i d'administració i serveis.

- Internacionalitzar les unitats de la UA a través de l'efecte multiplicador que exercirà l'experiència internacional del seu personal.

- Oferir al personal tècnic, de gestió i d'administració i serveis que no participa en el programa de mobilitat la possibilitat de beneficiar-se del coneixement i l'experiència de les unitats homòlogues d'altres països en la mateixa UA.

- Fomentar l'intercanvi de coneixements tècnics i experiències sobre mètodes de treball.

- Reforçar els vincles entre les institucions d'educació superior amb les quals es mantenen acords bilaterals.

2      Requisits de les persones beneficiàries

Podrà obtenir la condició de beneficiari i sol·licitar aquesta ajuda el personal tècnic, de gestió i d'administració i serveis que complisca els requisits següents:

1        Pertànyer a la plantilla de la UA com a personal funcionari o contractat laboral. Les persones sol·licitants hauran d'acreditar una antiguitat d'un any continuat com a mínim.

2        Continuar en la mateixa unitat administrativa en el moment de formalitzar la sol·licitud i de fer l'intercanvi.

3        Tenir la nacionalitat d'un país participant en el Programa Erasmus+ o de tercers països, i en aquest cas caldrà acreditar que disposa d'un permís vàlid per a residir a Espanya durant el període de realització de la mobilitat.

4        Tenir un coneixement de l'idioma propi de la universitat receptora o de l'anglès corresponent al nivell B2 o superior.

5        Els requisits anteriors s'han de complir tant en el moment de la sol·licitud com durant el període de realització de la mobilitat per a formació.

3      Idiomes

És obligatori tenir un coneixement de l'idioma propi de la universitat receptora o d'anglès corresponent al nivell B2 segons el Marc europeu comú de referència per a les llengües (MECR). No obstant això, cada institució d'acollida pot indicar un nivell diferent.

4      Nombre i dotació de les beques

Amb la finalitat d'incentivar la participació del personal tècnic, de gestió i d'administració i serveis de la UA en activitats de mobilitat, la Gerència, juntament amb el Vicerectorat de Relacions Internacionals i Cooperació per al Desenvolupament, publica una convocatòria de:

- 30 ajudes en el marc del Programa Erasmus+, accions KA131 amb països europeus;

5      Finançament

La duració màxima finançada serà de 5 dies d'activitat formativa, a la qual se sumaran fins a dos dies per viatge. Els dies concrets en què es realitzarà l'activitat es faran constar tant en l'acord de mobilitat per a formació com en el certificat d'estada, i seran els que s'utilitzaran per a calcular la quantia que es percebrà.

Les activitats de mobilitat per a formació Erasmus+ KA131 estan cofinançades per la Comissió Europea a través del Servei Espanyol per a la Internacionalització de l'Educació (SEPIE), i per la pròpia UA.

L'ajuda té per objectiu contribuir a cobrir les despeses de viatge i subsistència de la mobilitat per a formació al país d'acollida. No es podran utilitzar aquestes ajudes per a cobrir partides de despeses ja finançades amb altres fons, o per a dur a terme activitats formatives, docents o investigadores vinculades a altres programes pels quals es perceba qualsevol altra beca, ajuda, sou o salari.

El personal rebrà una quantitat d'ajuda com a contribució a les seues despeses de viatge i subsistència durant el període d'estada en un altre país seguint els criteris:

- Viatge (anada i tornada): contribució a les despeses de viatge del personal basada en la distància entre el lloc de treball i el lloc en el qual es desenvolupe l'activitat corresponent, segons la quantitat que s'indica a continuació:

-          Entre 10 i 99 km                                                          23 €

-          Entre 100 i 499 km                                                   180 €

-          Entre 500 i 1.999 km                                                275 €

-          Entre 2.000 i 2.999 km                                            360 €

-          Entre 3.000 i 3.999 km                                            530 €

-          Entre 4.000 i 7.999 km                                            820 €

-          8.000 km o més                                                     1.500 €

Per a calcular la distància en quilòmetres des del lloc de treball fins a la ciutat de destinació s'utilitzarà la calculadora de distàncies proposada per la Comissió Europea, que es podrà trobar en l'enllaç següent:

<http://ec.europa.eu/programmes/erasmus-plus/tools/distance_en.htm>

- Subsistència: costos relacionats directament amb l'estada de la persona participant durant l'activitat. Les quantitats diàries dependran del país de destinació (en funció del grup indicat):

- Grup A: 120 € (Dinamarca, Finlàndia, Irlanda, Islàndia, Liechtenstein, Luxemburg, Noruega, el Regne Unit, i Suècia)

- Grup B: 105 € (Alemanya, Àustria, Bèlgica, França, Grècia, Itàlia, Malta, Països Baixos, Portugal i Xipre)

- Grup C: 90 € (Bulgària, Txèquia, Croàcia, Eslovàquia, Eslovènia, Estònia, Hongria, Letònia, Lituània, Macedònia del Nord, Polònia, Romania, Sèrbia i Turquia)

Si hi ha disponibilitat pressupostària i les despeses incorregudes superen les ajudes de viatge i subsistència, la UA podrà complementar les ajudes amb un màxim de 40 € per dia de formació (màxim 200 €).

6      Duració de la mobilitat per a formació

Per a les mobilitats Erasmus+ KA131, a Europa, la duració de l'activitat de mobilitat per a la formació serà de 2 a 5 dies. Les activitats hauran de ser certificades degudament per la institució receptora.

Els dies en què tinga lloc el viatge no es comptabilitzaran a l'efecte de dies d'activitat sempre que:

- En el viatge d'anada, l'arribada a la destinació siga posterior a les 14 hores.

- En el viatge de tornada, l'eixida de la destinació siga anterior a les 12 hores.

En qualsevol cas, la data límit de realització de l'activitat finalitza el 31 d'agost de 2024 i l'estada se supeditarà al període negociat per endavant amb la institució sòcia.

A aquest efecte, es consideren activitat formativa els esdeveniments de formació (excloent-ne congressos) i períodes d'aprenentatge per observació i intercanvi de bones pràctiques que tinguen com a finalitat conèixer el funcionament de la institució sòcia, supervisar l'execució del projecte i formar la institució sòcia en tasques d'internacionalització dins del component de cooperació del projecte.

7      Destinacions

Per a la mobilitat Erasmus+ KA131 a Europa, es podrà sol·licitar l'acceptació en qualsevol institució d'educació superior estrangera que tinga Carta Erasmus (ECHE). En concret:

- Institucions sòcies de la UA en el programa Erasmus+ Acció KA131: <https://cvnet.cpd.ua.es/convenios_movilidadnet/acuerdo/paisesxprograma?tipcodnum=1>

- Institucions d'educació superior amb les quals la UA ha desenvolupat qualsevol tipus de projecte.

No es podrà elegir com a destinació una institució en la qual la persona sol·licitant ja haja realitzat una estada formativa amb anterioritat en el marc d'aquest programa.

8      Termini i procediment de presentació de sol·licituds

8.1   Termini de presentació

El termini per a sol·licitar l'ajuda s'obrirà a partir de l'11 de setembre fins al 6 d'octubre de 2023 a les 23.59 h.

8.2   Procediment de presentació

Es podrà sol·licitar una ajuda en aquesta convocatòria.

El formulari de sol·licitud es formalitzarà exclusivament a través del formulari publicat en la pàgina web següent:

<https://sri.ua.es/es/movilidad/stt/movilidad-de-personal-para-formacion-erasmus-e-internacionalizacion.html>

En aquest formulari s'hauran d'adjuntar els documents següents, els models dels quals es troben en la mateixa pàgina web.

8.2.1    Vistiplau de la persona responsable de la unitat on es treballen en el moment de presentar la sol·licitud en què s'indique el compromís de la unitat per a rebre personal no docent en formació.

8.2.2    Acreditació del nivell d'idioma només en cas que no estiga inclòs en l'expedient de formació.

8.2.3    Proposta de l'acord de mobilitat del personal per a formació (mobility agreement) acceptat provisionalment per la institució de destinació. Si la proposta no està signada per la institució de destinació, caldrà adjuntar a la proposta de l'acord de mobilitat la carta d'acceptació o e-mail d'invitació que incloga les activitats a realitzar.

Els elements bàsics de l'acord de mobilitat han de ser: l'objectiu general i els objectius específics, els resultats esperats en termes d'experiència/competència addicional a adquirir, les activitats a realitzar i, si és possible, una programació per al període. En el programa a desenvolupar s'haurà de demostrar que es duran a terme activitats relacionades amb la mobilitat i especificar els dies de formació realitzats.

La presentació de la sol·licitud implica l'acceptació de les bases d'aquesta convocatòria.

9      Criteris d'adjudicació

9.1   Criteris per a l'adjudicació de les ajudes

L'assignació de l'ajuda es farà seguint aquests criteris:

-          Prioritat: tindran preferència les sol·licituds de les persones que participen per primera vegada en el marc d'aquestes accions de mobilitat.

-          Puntuació: aplicació del barem de la convocatòria ([annex](/Acuerdos/DescargarAnexoxId?idanexo=747829&idacuerdo=41105&idioma=es)). Els punts del barem s'assignaran segons la informació disponible en la Unitat de Mobilitat del PDI i del PAS i la facilitada per la Unitat de Formació i Internacionalització del PAS.

Només podran participar en el procés d'adjudicació d'ajudes les sol·licituds amb una valoració de l'adequació del programa de formació als interessos de la internacionalització de la UA (mobility agreement) igual o superior a 6 punts.

És important indicar que la tasca a desenvolupar en la universitat de destinació ha de pertànyer a la mateixa àrea de treball en la qual la persona candidata desenvolupe l'activitat a la UA. En cas contrari no es farà efectiva l'ajuda.

La persona beneficiària d'aquesta mobilitat podrà ser requerida per a fer extensius a altres persones o col·lectius universitaris els coneixements adquirits. Aquests requeriments hauran de ser atesos sempre que es formulen en termes assumibles per a la persona beneficiària i la unitat a la qual pertany.

Per a garantir la participació del nombre més gran possible de membres del PAS, l'assignació de places es farà seguint l'ordre de major a menor puntuació obtinguda per cada sol·licitant.

En cas d'empat es donarà preferència al personal tècnic, de gestió i d'administració i serveis que haja realitzat menys mobilitats. Si el nombre de mobilitats resulta ser el mateix, es donarà preferència al que estiga més temps en nòmina de la UA.

En cas de persistir l'empat, s'utilitzarà l'ordre alfabètic del primer cognom de les persones sol·licitants, començant l'ordenació per la lletra U d'acord amb el resultat del sorteig a què es refereix el Reglament general d'ingrés del personal al servei de l'administració de l'estat, publicat en el BOE del 13 de maig de 2022.

Com en altres accions de mobilitat, l'acceptació definitiva correspon a la institució de destinació.

10   Borsa de sol·licitants

En finalitzar el termini de sol·licituds s'activarà un formulari d'inscripció des de l'1 de novembre fins al 30 d'abril 2024. Les inscripcions rebudes durant aquest període seran incloses en una borsa de sol·licitants per a cobrir les possibles vacants que es puguen produir una vegada exhaurida la llista de reserva.

La sol·licitud s'haurà de presentar en la borsa amb 60 dies d'antelació a la mobilitat per a garantir la concessió de l'ajuda abans de la mobilitat.

La borsa es configurarà de la manera següent:

- Prioritat 1: sol·licituds d'aquelles persones que participen per primera vegada en el programa.

- Prioritat 2: sol·licituds d'aquelles persones que van obtenir ajuda del mateix tipus en cursos acadèmics anteriors, però no en 2023-24.

Les sol·licituds amb la mateixa prioritat s'ordenaran segons el barem publicat en l'apartat 9.

L'adjudicació de places de les sol·licituds rebudes en la bossa es publicarà mes a mes en la web del Servei de Relacions Internacionals. Les mobilitats no es podran dur a terme fins que les corresponents resolucions d'adjudicació estiguen publicades.

11   Renúncies i substitucions

En cas de renúncia caldrà presentar-la per escrit a través d'Instància genèrica utilitzant l'eAdministració de l'UACloud Campus Virtual de la UA, adreçada a la Unitat de Mobilitat del PDI i del PAS.

Les renúncies no penalitzaran mentre siguen presentades en el termini establit en la resolució provisional.

Si les renúncies es produeixen fora de termini, la penalització s'aplicarà, segons el barem, en la pròxima sol·licitud que faça.

Es considerarà que renuncien fora de termini les persones que no lliuren la documentació relativa a la mobilitat en les condicions i terminis previstos.

En cas de renúncia es podrà adjudicar la mobilitat, si escau, als integrants de la llista de reserva o, una vegada esgotada aquesta llista, als integrants de la bossa de sol·licitants.

12   Òrgan gestor i comissió de valoració

12.1    Òrgan gestor

L'òrgan gestor de la convocatòria, el Servei de Relacions Internacionals, s'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut dels quals ha de dictar-se resolució.

La unitat administrativa de referència és la Unitat de Mobilitat de PDI/PAS del servei esmentat. Contacte: [rjlhwxeonpqwc@ct.av](mailto:tknaljaegugsh@as.ye)

Quan la sol·licitud no reunisca els requisits o no l'acompanye la documentació que siga exigible, es notificarà a la persona sol·licitant la causa que impedeix la continuació del procediment i se la requerirà perquè de conformitat amb la legislació de procediment administratiu comú esmene la falta o adjunte els documents preceptius amb indicació que si no ho fa així es considerarà que desisteix de la seua petició, amb resolució prèvia que haurà de ser dictada en els termes previstos legalment.

La persona beneficiària serà responsable dels contactes amb la institució sòcia, de l'organització del programa de formació, de la gestió de la documentació, del transport, de l'allotjament, de l'assegurança d'assistència sanitària, del visat i de qualsevol altre tràmit necessari per a l'estada formativa.

12.2    Comissió de valoració

La comissió encarregada de valorar les sol·licituds, la Comissió de Valoració, realitzarà l'examen i l'avaluació de les sol·licituds presentades, així com la consegüent proposta de concessió i denegació de les ajudes. La comissió de valoració es reserva el dret de convocar  les persones candidates per a contrastar qualsevol informació relacionada amb el contingut de la sol·licitud.

La comissió tindrà la composició següent:

Presidència:

-          Director del Secretariat de Mobilitat (responsable Coordinació Institucional Erasmus+).

Secretaria:

-          Gestor en cap de Mobilitat PDI i PAS

Vocals: 8 vocals entre els quals hi ha:

-          Directora del Servei de Relacions Internacionals.

-          Subdirectora de Gestió de Projectes de Mobilitat

-          Un o una representant de la secció sindical FETE-UGT

-          Un o una representant de la secció sindical CC.OO

-          Un o una representant de la secció sindical SET

-          Un o una representant de la secció sindical STEPV

-          Un o una representant de la secció sindical CSIF

-          Un o una representant de la secció sindical CGT

Tots i cadascun dels membres integrants de la Comissió de Valoració hauran d'emplenar i signar el corresponent document DACI (Declaració d'Absència de Conflicte d'Interessos) que es troba en la pàgina de la Subdirecció de Subvencions de la Universitat d'Alacant. (https://sc.ua.es/va/subvenciones/unidad-subvenciones/documentos/daci-subvencions-cas.docx)

13   Resolució, notificació i publicació dels resultats

Atenent el principi de transparència que recull la Llei 40/2015, d'1 d'octubre, de règim jurídic del sector públic, i el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web <https://sri.ua.es/es/movilidad/stt/movilidad-de-personal-para-formacion-erasmus-e-internacionalizacion.html>, substituiran la notificació a les persones interessades i produiran els mateixos efectes.

En acabar el termini de presentació de sol·licituds, es publicarà en la pàgina web del Secretariat de Mobilitat la resolució provisional de personal admès i exclòs i el barem provisional. Les persones participants disposaran d'un termini de 10 dies hàbils per a presentar al·legacions.

Una vegada resoltes les al·legacions i a la vista la proposta motivada de la resolució per la comissió de valoració, la rectora de la Universitat d'Alacant dictarà la resolució de l'adjudicació definitiva i es publicarà en la web del Secretariat de Mobilitat. Només tindrà la consideració de participant en aquesta convocatòria qui aparega en les llistes definitives.

Com en altres accions de mobilitat, l'acceptació definitiva correspon a la institució de destinació.

14   Marc legal i pressupostari

La dotació de les ajudes serà sufragada amb càrrec a les orgàniques 18.09.2X.54.69 i 24.23.0H.87.29 del centre de despesa 5160 del Servei de Relacions Internacionals, assignats des del pressupost del Vicerectorat de Relacions Internacionals i Cooperació per al Desenvolupament de la UA. L'execució d'aquesta dotació està supeditada a la disponibilitat pressupostària de la UA. S'hi aplicaran les retencions de rendes que, si escau, establisca la legislació vigent.

L'assignació de places i concessió d'ajudes econòmiques es regeix pels principis de la Llei 38/2003, de 17 de novembre, general de subvencions; per les regulacions, requisits i termes establits per les normes de funcionament intern de la UA, i pel que estableix aquesta convocatòria.

Es considerarà d'aplicació complementària i supletòria la normativa europea per al Programa Erasmus+ en tot el que no està previst en aquesta regulació.

El pagament mitjançant comissió de serveis està regulat per la normativa de la UA publicada en el BOUA de 30 de novembre de 2017 i la seua modificació publicada en el BOUA de 30 de gener de 2018.

15   Obligació i justificació del beneficiari

15.1    Obligacions dels beneficiaris

Els qui siguen seleccionats a l'empara d'aquesta convocatòria estan obligats a:

1     Complir amb la normativa vigent en matèria de regularització de la seua estada a l'estranger, en general, i inscriure's en el Registre de Viatgers del Ministeri d'Afers Exteriors abans de l'inici de la mobilitat.

2     No rebre cap altre ingrés per a la mateixa activitat.

3     Estar en servei actiu i efectiu durant el curs acadèmic en què desenvolupe la seua estada formativa en la universitat d'acollida.

4     Dur a terme les activitats formatives estipulades en l'acord.

5     Comunicar immediatament a la Unitat de Mobilitat del PDI i del PAS tot canvi en la sol·licitud inicial (renúncia, calendari, planificació d'activitats, etc.).

6     Lliurar en els terminis establits en la Unitat de Mobilitat del PDI i del PAS la següent documentació emplena adequadament:

o         Acord de mobilitat per a formació (signat per la persona beneficiària, la institució d'origen i la de destinació).

o         Conveni de subvenció (per duplicat amb signatura original).

o         Còpia de la comissió de servei.

o         Sol·licitud de l'absència «Internacionalització PAS», autoritzada pel superior.

o         Certificat d'estada (original).

o         Qüestionari UE.

o         Justificants de viatge i allotjament.

7     Procurar-se la cobertura d'assegurança (a l'efecte de malaltia comuna, accident i repatriació) i les vacunes necessàries, si escau, segons el país de destinació.

8     Responsabilitzar-se dels tràmits de visat, la recerca i localització d'allotjament i qualsevol altre tràmit necessari per a l'estada en la institució d'acollida.

9     Acceptar totes les condicions del programa d'intercanvi.

A més, són obligacions de les persones beneficiàries, l'acceptació i la justificació de l'ajuda, les següents:

a) Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b) Sotmetrer-se a les actuacions, la comprovació, el seguiment i l'avaluació de la unitat gestora i òrgans de control interns i externs.

c) Conservar els documents justificatius de l'activitat, una vegada realitzada, incloent els documents electrònics, en tant que puguen ser objecte d'actuacions de comprovació i control.

L'incompliment d'alguns dels requisits i les obligacions establides en aquesta convocatòria i en la resta de la normativa podrà donar lloc a la revocació total o parcial de l'ajuda i a l'obligació de tornar la quantitat corresponent.

15.2.  Justificació de persones beneficiàries i pagament.

Es tindran en compte exclusivament els costos de viatge, allotjament i manutenció, visat i transports locals corresponents als dies de formació (màxim 5). En cap cas es podran superar els imports establits en la normativa de gestió econòmica de la UA per a aquesta mena de despeses.

Allotjament: s'aportarà factura original d'acord amb les despeses reals ocasionades, tenint en compte que no podran superar les quantitats màximes establides per a allotjament en la normativa de gestió econòmica. Si l'allotjament correspon a més d'una persona s'abonarà únicament la part proporcional corresponent a la persona beneficiària.

La factura haurà d'incloure: el nom de la persona beneficiària de l'ajuda, la data d'entrada i la data d'eixida, nombre de nits, preu per nit i preu total de l'allotjament. Si durant l'estada es resideix en una casa particular, caldrà aportar: justificant del pagament (càrrec en compte o justificant de transferència) i rebut en el qual conste: nom, cognoms i número de document d'identitat o passaport tant de la persona arrendadora com de la persona arrendatària (serà imprescindible adjuntar-hi fotocòpia d'aquests documents), adreça de l'habitatge, dates d'estada, preu de l'allotjament i signatura de totes dues persones.

Despeses de viatge:

-          Les persones beneficiàries hauran d'intentar contractar el mitjà més econòmic per a viatjar.

-          Si el viatge s'haguera de fer en vehicle propi, per causes justificades i  amb petició prèvia per escrit, l'import màxim permès serà l'equivalent a l'import més econòmic, si n'hi ha, d'altres mitjans de transport amb el límit de 300 euros. Les persones beneficiàries que utilitzen aquest sistema de desplaçament hauran de justificar la utilització d'aquest mitjà de transport mitjançant presentació de tiquets d'autopista i de proveïments de carburant.

-          No s'autoritza en cap cas indemnització per ús de vehicle de lloguer.

-          No es finançaran despeses de cancel·lació ni altres despeses addicionals al marge de les assenyalades en els apartats anteriors.

15.2    Canvis i incidències

Quan les circumstàncies ho aconsellen i estiguen motivades degudament, la comissió podrà autoritzar, a petició de la persona beneficiària, variacions en el programa de formació o en el període de gaudi de la beca, segons el cas, així com resoldre qualsevol incidència que no implique un canvi substancial dels termes de la convocatòria.

15.3    Incompatibilitats

No es podran concedir 2 mobilitats a una mateixa persona.

Així mateix, no es podran concedir estades Erasmus+ de Docència (PDI) i Formació (PAS) a la mateixa persona en el mateix curs acadèmic, de manera que si se sol·liciten totes dues mobilitats cal indicar quina és la de preferència en el camp d'observacions corresponent de la sol·licitud en línia.

L'ajuda s'abonarà mitjançant una comissió de serveis. Es podrà fer en dos pagaments.

S'estableix un primer pagament anticipat que suposa el lliurament de fons amb caràcter previ a la justificació, com a finançament necessari per a poder dur a terme les actuacions inherents a la subvenció, per un import del 70% de la quantia prevista de viatje i subsistència. El segon pagament serà l'import restant corresponent a la liquidació una vegada realitzada l'activitat. És requisit indispensable per a iniciar els tràmits de gestió dels pagaments la presentació de la documentació en els terminis establits. Els documents es poden trobar en la pàgina web següent:

<https://sri.ua.es/es/movilidad/stt/movilidad-de-personal-para-formacion-erasmus-e-internacionalizacion.html>

-          Per a la tramitació del pagament inicial s'haurà de presentar almenys un mes abans de l'eixida:

-          Acord de mobilitat per a formació (mobility agreement) aprovat formalment i signat tant per la persona participant com per les institucions d'origen i destinació.

-          Conveni de subvenció de mobilitat de personal per a formació; es presentarà per duplicat.

-          Còpia impresa de la sol·licitud per Campus Virtual de l'absència «Internacionalització PAS», autoritzada pel superior de la persona beneficiària (els dies de formació es reconeixeran com a dies treballats).

-          Per a la tramitació de la liquidació i, si escau, de l'ajuda complementària s'haurà de presentar en el termini de 15 dies després de la realització de l'estada:

-          Certificat d'estada (certificate of attendance) original, sense ratllades ni esmenes, expedit (signat i segellament) per la direcció del departament, servei o unitat de la institució de destinació, en el qual s'especifiquen les dates de formació i es confirme que s'ha realitzat la planificació formativa prevista, tenint en compte que la data de la certificació ha de ser igual o posterior a la data de finalització de l'estada formativa.

-          Qüestionari UE (EU survey / Participant report) sobre els principals resultats obtinguts. Es tracta d'un formulari en línia facilitat per la Comissió Europea (en finalitzar l'estada, la persona participant rebrà automàticament un e-mail informant-lo del procediment a seguir per a accedir-hi).

-          Justificants originals de les despeses d'allotjament i viatge: factures, rebuts, bitllets de viatge usats, visats, targetes d'embarcament, confirmació electrònica del vol, proves de transferència, etc.

L'incompliment de les bases de la convocatòria, així com l'ocultació de dades, la seua alteració o manipulació podran ser causa de desestimació o anul·lació de l'ajuda i, si escau, del reintegrament de les quantitats  percebudes indegudament.

La persona beneficiària és responsable de la tramitació i l'abonament, si escau, de les assegurances de malaltia, accidents i contingències comunes o qualsevol altre que exigisca amb caràcter obligatori la institució de destinació.

16   Assegurança mèdica

És imprescindible estar cobert per una assegurança mèdica durant l'estada al país estranger.

16.1    Targeta sanitària europea de l'Institut Nacional de la Seguretat Social:

Si la persona beneficiària està afiliada al règim general de la Seguretat Social, es pot dirigir a l'INSTITUT NACIONAL DE LA SEGURETAT SOCIAL i obtenir la targeta sanitària europea (TSE). La TSE és el document acreditatiu del dret a rebre les prestacions sanitàries que siguen necessàries, des d'un punt de vista mèdic, durant l'estada temporal per motius d'estudis, treball, turisme, etc., en el territori d'un altre estat membre (Alemanya, Àustria, Bèlgica, Bulgària, Croàcia, Dinamarca, Eslovàquia, Eslovènia, Estònia, Finlàndia, França, Grècia, Hongria, Irlanda, Islàndia, Itàlia, Letònia, Liechtenstein, Lituània, Luxemburg, Malta, Noruega, Països Baixos, Polònia, Portugal, el Regne Unit, República Txeca, Romania, Suècia, Suïssa i Xipre).

Per a sol·licitar la TSE o obtenir més informació cal entrar en la pàgina web de la Seguretat Social.

16.2    Assegurança de viatge:

En qualsevol cas, i tenint en compte la importància de disposar d'altres cobertures a més de l'assegurança mèdica bàsica, la UA ha contractat una pòlissa col·lectiva d'assistència en viatge que inclou, per una duració màxima de 10 dies, assistència sanitària, assegurança d'accidents, responsabilitat civil, repatriació i transport de ferits o malalts, durant l'estada a l'estranger. L'import individual serà abonat per la UA i el certificat arribarà a l'adreça electrònica de la UA de la persona participant.

17 Reconeixement

A l'efecte de reconeixement en la UA, es comptabilitzarà com a temps treballat i es valorarà d'acord amb la Normativa de provisió de llocs de treball mitjançant els sistemes de concurs i lliure designació, del personal d'administració i serveis de la UA (BOUA 29/06/2018):

<https://www.boua.ua.es/pdf.asp?pdf=4778.pdf>

18   Protecció de dades de caràcter personal

De conformitat amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades seran cedides a:

-          La universitat de destinació amb l'objectiu de gestionar el programa de mobilitat.

-          L'asseguradora d'accidents de viatge, per a la prestació del servei d'assegurances de viatge associat al programa de mobilitat internacional.

-          Entitats financeres.

-          Ambaixades, consolats d'Espanya a l'estranger.

-          SEPIE i Comissió Europea.

Informem que la persona interessada pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/es/index.html>. Pot, així mateix, posar-se en contacte amb el delegat de protecció de dades a través de l'adreça [vqm@xk.kt](mailto:ilb@aa.lj).

La informació addicional i detallada sobre Protecció de dades, els drets de la persona interessada i la Política de privacitat de la Universitat d'Alacant es pot consultar en aquest enllaç: <https://seuelectronica.ua.es/es/privacidad.html>

19   Situacions derivades de crisis globals

Tenint en compte que la participació en diferents països es pot veure afectada per crisis globals sobrevingudes que produïsquen inestabilitat que impedisquen la mobilitat (pandèmies, conflictes bèl·lics, etc.), en aquests casos es recomana no incórrer en despeses fins que la possibilitat de viatjar a destinació estiga confirmada. Per això, és aconsellable no reservar viatges ni allotjament fins al mateix moment de realitzar la mobilitat.

20   Recursos

Contra la convocatòria, les bases i tots els actes administratius que se'n deriven, que esgoten la via administrativa, es podrà interposar recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la llei Orgànica 2/2023, de2 2 de març, del Sistema Universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 26 de juliol de 2023

La Rectora

P.D. de signatura, vicerectora de Relacions Internacionals i Cooperació per al Desenvolupament

(Resolució de 22 de desembre de 2020)

Rosa María Martínez Espinosa

Documents annexos:
------------------

* [Descargar 41913\_45 Anexo\_ca.pdf](/Acuerdos/DescargarAnexoxId?idanexo=747807&idacuerdo=41674)
* [Descargar 41668\_45 Annex\_va.pdf](/Acuerdos/DescargarAnexoxId?idanexo=747829&idacuerdo=41246)





[Carretera Sant Vicent del Raspeig s/n  
03783 Sant Vicent del Raspeig - Alacant  
 Tel. 78 742 0620 - Fax 31 850 2685](https://www.google.es/maps/@38.384630,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12652&trk=tyah&trkInfo=tarId%2H8330224444283%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)